רנא אבו פריחה

רנא אבו פריחה (בערבית: رنا أبو فريحة; נולדה ב-8 באוקטובר 1990 בתל שבע) היא במאית סרטי תעודה וצלמת וידאו ישראלית ממוצא ערבי, שהתפרסמה בעקבות סרטה הראשון באורך מלא, "אחרייך", המתעד את סיפור משפחתה.

==ביוגרפיה==

רנא אבו פריחה נולדה לרודיינה, מורה לאנגלית; ולעודה אבו פריחה, מהנדס תחבורה. בגיל חמש עברה המשפחה מתל שבע לעומר. למדה בבית ספר תיכון "מקיף עומר". בכיתה ה' השתתפה ב"קידומטיקה", תוכנית מצוינות מתמטית לתלמידים של אוניברסיטת בן-גוריון בנגב בתחום המתמטיקה, ובהיותה בכיתה ז' זכתה בציון לשבח בתחרות הערים.

בוגרת בצלאל במחלקת אמנויות המסך. עובדת כמדריכה בעמותת "רואים רחוק", שמטרתה לאתר בני נוער מצטיינים מפריפריות גאוגרפיות וחברתיות ולהכשיר אותם ללימודים גבוהים בתחום הקולנוע, הטלוויזיה והאמנות.

לאבו פריחה ארבעה אחים (שני אחים ושתי אחיות), ביניהם: יסמין אבו פריחה, פעילה ויזמת חברתית ורופאה פנימית במרכז הרפואי האוניברסיטאי סורוקה; ואמיר אבו פריחה, איש היי-טק, שהיה ילד פלא במתמטיקה.

אבו פריחה רווקה ומתגוררת בתל אביב.

==פילמוגרפיה==

* "אחרייך" - בתמיכת הקרן החדשה לקולנוע וטלוויזיה ו-Yes דוקו - בימוי, עריכה וצילום של אבו פריחה (2017). סרטה הראשון באורך מלא. הסרט מתעד את סיפורה של המשפחה, ומלווה את האם שחלתה בסרטן השד ונפטרה, ולא מתאפשר לה להיקבר, כרצונה בעומר, היישוב בו התגוררה במשך כ-20 שנה, לאחר שעברה אליו מתל שבע, על מנת לאפשר למשפחתה חיים טובים יותר.
===מבחר סרטים קצרים===
* "ארץ ישראל שלי" - במסגרת בצלאל ובתמיכת הקרן החדשה לקולנוע וטלוויזיה (2015)
* "صناديق - קופסאות" - פרויקט דוקו-יאנג מבית דוקאביב, קבוצת נוער ביפו
* בשביל ישראל: מוחמד אבולהיג'אהיה - פרויקט רשת של הקרן החדשה לישראל - סרט תיעודי

==פרסים והוקרה==
* פרס עליזה שגריר, עבור סרטה זורוני (2014)
* פרס ון-ליר לבימוי לסרט תיעודי, בפסטיבל הקולנוע ירושלים עבור הסרט "אחרייך" (2017)
* נבחרה על ידי וואלה ברשימת "הנשים שמנערות את עולם התרבות התרבות" (2017)
* פרס היצירה על שם שולמית אלוני על סרטה "אחרייך" (2018).
* נבחרה על ידי פורבס ישראל ברשימת "30Under30" (2019)

==קישורים חיצוניים==

* [https://directorsguild.org.il/user/ranaafgmail-com רנא אבו פריחה], באתר איגוד הבמאיות והבמאים
* [https://vimeo.com/user12388751 סרטוני וידאו של רנא אבו פריחה], באתר וימאו
* רנא אבו פריחה, [http://ranaaf.blogspot.co.il/2014/12/1.html תרגיל 1 : היושבים בגינה (סיפור)], 9 בדצמבר 2014
* אילנה דיין, [https://glz.co.il/גלצ/תוכניות/אילנה-דיין/אילנה-דיין14-09-2017-0801/רנא-במסע-לקבורת-אמה-לא-אמרו-לנו-מדוע-אי-אפשר-לקבור-אותה-בעומר רנא במסע לקבורת אמה: "לא אמרו לנו מדוע אי אפשר לקבור אותה בעומר"], באתר גלי צה"ל, 14 בספטמבר 2017
* 
* גל גבאי, [https://www.youtube.com/watch?v=BCFQtcz32-4&feature=youtu.be&t=10m16s ריאיון עם רנא אבו פריחה], בתוכנית "עושים סדר חדש", בטלוויזיה החינוכית, באתר יוטיוב, 18 בנובמבר 2017
* [https://www.facebook.com/LondonKirsh10/videos/1442000305855296 ריאיון עם רנא אבו פריחה], בתוכנית לונדון וקירשנבאום, בעמוד הפייסבוק של התוכנית, 11 בספטמבר 2017
* [https://www.youtube.com/watch?v=6yxg1LthgKs ריאיון עם רנא אבו פריחה], בתוכנית חוצה ישראל עם קובי מידן, בטלוויזיה החינוכית, באתר יוטיוב, 19 בנובמבר 2017
* (על חוק הלאום)
* 
* 

* דפנה לוי, [https://anchor.fm/daphna-lewy/episodes/15-----e1ckmh7 שיחה עם רנא אבו פריחה על סרטה ״אחריך״], על מות אמה ועל ההתמודדות עם האבל. בפודקאסט ״על החיים ועל המוות״, 08 בינואר 2022

==הערות שוליים==

קטגוריה:במאיות קולנוע ערביות ישראליות
קטגוריה:במאי קולנוע ערבים ישראלים
קטגוריה:במאי סרטים תיעודיים ישראלים
קטגוריה:בדואים ישראלים
קטגוריה:נשים בדואיות
קטגוריה:תל אביב-יפו: אישים
קטגוריה:פמיניסטיות ערביות ישראליות
קטגוריה:צלמות ישראליות
קטגוריה:ערכים שנערכו במסגרת מיזם ויקי נשים
קטגוריה:תל שבע: אישים
קטגוריה:בוגרי תיכון מקיף עומר
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:פורבס 30Under30: ישראל
קטגוריה:עומר: אישים
קטגוריה:צלמים ישראלים
קטגוריה:ישראליות שנולדו ב-1990
קטגוריה:ישראלים שנולדו ב-1990